A dinastía d'os Comnenos estió una familia que gobernó en l'Imperio Bizantín principalment entre os sieglos XI y XII. Representaba os intreses d'a nobleza terratenient d'o medio rural descendients d'os soldaus labradors d'os themas bizantins. En a obra de Chuan Ferrández d'Heredia l'apelliu s'escribe "Comneno" por un regular y a vegadas en o "Libro de los fechos et conquistas del principado de la Morea" como Comnino.